
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS TARYBOS 2017 M. BIRŽELIO 29 D. SPRENDIMO NR. T2-202 „DĖL KRETINGOS RAJONO SAVIVALDYBĖS KŪNO KULTŪROS IR SPORTO VEIKLOS PROJEKTŲ DALINIO FINANSAVIMO TVARKOS APRAŠO PATVIRTINIMO“ PAKEITIMO“

2026-09-
Kretinga

1. Parengto sprendimo projekto tikslai ir uždaviniai.
Pakeisti Kretingos rajono savivaldybės tarybos 2017 m. birželio 29 d. sprendimu Nr. T2-202 patvirtintą Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašą (toliau – Aprašas). Sprendimo projekto tikslas yra sukurti aiškesnę, skaidresnę ir objektyvesnę sporto finansavimo sistemą, nustatant atskiras finansavimo priemones reprezentacinėms sporto šakoms, sportinio meistriškumo plėtotei bei visuomenės fizinį aktyvumą skatinančioms sporto veikloms finansuoti.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos sporto įstatymo 10 straipsnio 1 dalies 2 ir 3 punktais, taip pat atsižvelgiant į 2026 m. vasario 24 d. Kūno kultūros ir sporto veiklos programos projektų vertinimo komisijos posėdžio protokolo Nr. D8-461 nutarimą inicijuoti Aprašo keitimo procedūrą. Šiuo metu kūno kultūros ir sporto veiklos projektų finansavimas vykdomas pagal Kretingos rajono savivaldybės tarybos 2017 m. birželio 29 d. sprendimu Nr. T2-202 patvirtintą Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašą. Praktinis šio Aprašo taikymas parodė poreikį aiškiau reglamentuoti sporto finansavimo priemones, nustatyti skirtingų sporto veiklų finansavimo prioritetus bei suvienodinti projektų vertinimo principus.
Iki šiol Savivaldybės sporto programos lėšos buvo skirstomos dviem pagrindinėms priemonėms: aukšto meistriškumo sporto veikloms ir fizinį aktyvumą skatinantiems „Sportas visiems“ projektams. Praktikoje išryškėjo poreikis atskirti reprezentacinio sporto finansavimą nuo kitų aukšto meistriškumo sporto veiklų, todėl naujoje Aprašo redakcijoje siūloma nustatyti tris savarankiškas sporto finansavimo priemones: Kretingos rajoną reprezentuojančių aukšto meistriškumo sporto komandų veiklos finansavimą, Kretingos rajono sportinio meistriškumo plėtotę ir Kretingos rajono „Sportas visiems“ renginių finansavimą.
[bookmark: _GoBack]Siekiant užtikrinti aiškesnį ir skaidresnį Savivaldybės biudžeto lėšų paskirstymą, 6.2 ir 6.3 papunkčiais siūloma įtvirtinti reprezentacinio sporto klubo sąvoką ir nustatyti Kretingos rajono reprezentacines sporto šakas: futbolą, krepšinį ir motobolą. 7.1 papunkčiu siūloma nustatyti aiškesnę reprezentacinių sporto šakų finansavimo tvarką, nustatant reikalavimus paraiškas teikiantiems klubams bei finansavimo skyrimo kriterijus. Taip pat reglamentuojami atvejai, kai vienoje sporto šakoje tame pačiame varžybų lygmenyje finansavimo reikalavimus atitinka daugiau nei viena komanda, numatant, kad joms siūloma skirti bendra lėšų suma paskirstoma proporcingai I priemonės vertinimo lentelėje surinktiems balams. 14 punktu siūloma reglamentuoti minimalų pareiškėjų finansinį prisidėjimą prie projektų įgyvendinimo, o 25 punktu nustatyti minimalią 40 balų ribą finansavimui gauti. Atsižvelgiant į naujai nustatytas sporto finansavimo priemones ir jų vertinimo kriterijus, koreguojamos paraiškos ir projektų vertinimo lentelės formos. Be to, III priemonei „Sportas visiems“ nustatoma maksimali vienam projektui galima skirti finansavimo suma – 3 500 Eur.
Priėmus sprendimą bus pakeistas Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašas, patvirtintas Kretingos rajono savivaldybės tarybos 2017 m. birželio 29 d. sprendimu Nr. T2-202 „Dėl Kretingos rajono savivaldybės kūno kultūros ir sporto veiklos projektų dalinio finansavimo tvarkos aprašo patvirtinimo“, išdėstant jį nauja redakcija. Kitų Kretingos rajono savivaldybės tarybos teisės aktų keisti ar pripažinti netekusiais galios nereikės.
3. Kokių rezultatų laukiama.
Užtikrintas skaidresnis, objektyvesnis ir efektyvesnis Savivaldybės biudžeto lėšų paskirstymas sporto veikloms finansuoti, aiškiai atskiriant reprezentacinio sporto, sportinio meistriškumo ir visuomenės fizinio aktyvumo skatinimo finansavimo priemones. Taip pat siekiama stiprinti aukšto meistriškumo sportininkų rengimą, užtikrinti reprezentacinių sporto klubų veiklos tęstinumą bei skatinti sporto organizacijų finansinį savarankiškumą ir atsakomybę už veiklos rezultatus.
4. Lėšų poreikis ir šaltiniai.
Kūno kultūros ir sporto veiklos projektų daliniam finansavimui lėšos kasmet numatomos Kretingos rajono savivaldybės biudžeto Kūno kultūros ir sporto programos (10) 1.1.4.2 priemonėje „Sporto ir kultūrinių švenčių, varžybų ir stovyklų organizavimas“. 
5. Kiti sprendimui priimti reikalingi pagrindimai, skaičiavimai ar paaiškinimai.
		-
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės akto projektas antikorupciniam vertinimui neteikiamas.
7. Autorius ir autorių grupės. 
Kultūros ir sporto skyriaus vyriausioji specialistė Dovilė Višinskienė
